ບອສເນຍ ຈັດພິທີ ລະນຶກເຖິງ ວັນຄົບຮອບ 20 ປີ ໃນການ ສັງຫານໝູ່ ຢູ່ເມືອງ Srebrenica 
ໃນປີ 1995 ທະຫານເຊີເບຍ ໄດ້ສັງຫານພວກຜູ້ຊາຍ ແລະເດັກຊາຍມຸສລິມ ຢ່າງໜ້ອຍ 8,000 ຄົນ ທີ່ເມືອງ Srebrenica ໃນພາກຕາເວັນອອກຂອງບອສເນຍ.
ຫລາຍໆພັນຄົນ ໄດ້ໄປເຕົ້າໂຮມກັນ ຢູ່ທີ່ເມືອງ Srebrenica ໃນ Bosnia-Herzegovina ໃນວັນເສົາມື້ນີ້ ເພື່ອເປັນຂີດໝາຍ ລະ ນຶກເຖິງວັນຄົບຮອບ 20 ປີ ໃນການສັງຫານໝູ່ ທີ່ຮ້າຍແຮງສຸດຢູ່ ໃນຢູໂຣບ ນັບແຕ່ສົງຄາມໂລກຄັ້ງທີ 2 ເປັນຕົ້ນມາ ຊາກກະດູກຂອງພວກເຄາະຮ້າຍຈຸໃໝ່ 136 ຄົນທີ່ໄດ້ຮັບການພິ ສູດແລ້ວຈະຖືກນຳໄປຝັງໄວ້ໃກ້ໆກັບພວກເຄາະຮ້າຍໃນການຂ້າ ລ້າງເຜົ່າພັນ 6,000 ກວ່າຄົນທີ່ສູນກາງໄວ້ອາໄລ ນອກເມືອງດັ່ງ ກ່າວພຽງເລັກນ້ອຍ ຊຶ່ງຕັ້ງຢູ່ໃນພາກຕາເວັນ ອອກຂອງ Bosnia ນັ້ນ ໃນວັນທີ 11 ກໍລະກົດ ປີ 1995 ທະຫານເຊີເບຍ ໄດ້ບຸກເຂົ້າຍຶດເອົາ ເມືອງ Srebrenica ແລະໄດ້ສັງຫານພວກຜູ້ຊາຍ ແລະເດັກນ້ອຍຜູ້ຊາຍຊາວມຸສລິມ ຢ່າງບໍ່ເລືອກໜ້າ 8,000 ຄົນ ທະຫານເຊີເບຍໄດ້ນຳເອົາຊາກສົບ ຂອງພວກເຄາະຮ້າຍ ໄປຝັງໄວ້ໃນຂຸມຂະໜາດ ໃຫຍ່ອ້ອມແອ້ມເມືອງ Srebrenica ໃນຄວາມພະຍາຍາມເພື່ອປົກປິດຄວາມຮ້າຍແຮງໃນ ການກໍ່ອາຊະຍາກຳຂອງພວກ ເຂົາ ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ “ພວກເຮົາບໍ່ສາມາດ ໃຫ້ການ ປອບຂວັນ ທີ່ສາມາດຊ່ອຍບັນເທົາຄວາມເຈັບປວດໂດຍເຕັມຕໍ່ຄອບຄົວຂອງພວກເຄາະ ຮ້າຍໄດ້ ແຕ່ພວກເຮົາຕ້ອງໄດ້ຫຼຽວກັບຄືນໄປເບິ່ງເມືອງ Srebrenica ດ້ວຍສາຍຕາອັນ ຈະແຈ້ງ ລະນຶກເຖິງໂສກນາດຕະກຳດັ່ງກ່າວ ແລະຖອດຖອນບົດຮຽນຈາກເຫດການນີ້ ” ອະດີດປະທານາທິບໍດີສະຫະລັດ ທ່ານ Bill Clinton ແລະແຂກຜູ້ມີກຽດອື່ນໆມີກຳນົດທີ່ ຈະໄປຮ່ວມພິທີໄວ້ອາໄລດັ່ງກ່າວ ລັດຖະບານທ່ານ Clinton ເປັນຜູ້ໃຫ້ຄວາມອຸບປະຖຳ ຊ່ອຍໄກ່ເກ່ຍຂໍ້ຕົກລົງສັນຕິພາບ Dayton ທີ່ໄດ້ຍຸດຕິບັນຫາຂັດແຍ້ງທັງໝົດທີ່ເລີ້ມມາແຕ່ປີ 1992 ຫາ 1995 ຊຶ່ງເຮັດໃຫ້ ມີຜູ້ເສຍຊີວິດທັງໝົດປະມານ 100,000 ຄົນນັ້ນ